ഏഷ്യാനെറ്റ് ന്യൂസ് നഴ്സിംഗ് എക്സലന്സ് അവാര്ഡുകള് പ്രഖ്യാപിച്ചു തിരുവനന്തപുരം: ആതുര ശുശ്രൂഷാരംഗത്തെ നഴ്സുമാരുടെ മികവിന് ഏഷ്യാനെറ്റ് ന്യൂസിന്റെ ആദരം. 2021 ലെ നഴ്സിംഗ് എക്സലന്സ് അവാര്ഡുകള് പ്രഖ്യാപിച്ചു. ആറ് വിഭാഗങ്ങളിലായാണ് പുരസ്കാരങ്ങള് നല്കുന്നത്. നഴ്സിങ് രംഗത്തെ ഭാവി വാഗ്ദാനങ്ങള്ക്കുള്ള റൈസിങ് സ്റ്റാര് പുരസ്കാരം നേടിയത് ഹാഷിം എം ആണ്. 50,000 രൂപയും പ്രശസ്തി പത്രവും അടങ്ങുന്നതാണ് പുരസ്കാരം. തിരുവനന്തപുരം സ്വദേശിയായ ഹാഷിം കൊവിഡ് പ്രതിരോധത്തില് സജീവമായിരുന്നു. അക്കാദമിക് റെക്കോര്ഡ്, നേതൃപാടവം, ഗവേഷണ പ്രവര്ത്തനങ്ങള് എന്നിവ പരിഗണിച്ചാണ് പുരസ്കാരം. മികച്ച അധ്യാപകനുള്ള പുരസ്കാരം സ്വന്തമാക്കിയത് രാജീ രഘുനാഥാണ്. 50,000 രൂപയും പ്രശ്സ്തി പത്രവുമാണ് സമ്മാനം. ഇരിങ്ങാലക്കുട ഗവ ആശുപത്രിയിലെ സീനിയര് നഴ്സിങ് ഓഫീസറാണ് രാജീ രഘുനാഥ്. അദ്ദേഹത്തിന് 31 വര്ഷത്തെ അനുഭവ സമ്ബത്തുണ്ട്. ജനറല് നഴ്സിങ് ആന്ഡ് മിഡവൈഫ് കോഴ്സ് ഒന്നാം റാങ്കോടെ പാസായി. അക്കാദമിക് മികവ്, അനുഭവ സമ്ബത്ത്, പങ്കെടുത്തിട്ടുള്ള സര്ട്ടിഫിക്കേഷന് പ്രോഗ്രാമുകള്, ആരോഗ്യ മേഖലയില് നടത്തിയ രചനകള്, പ്രസിദ്ധീകരണങ്ങള്, മറ്റ് പുരസ്കാരങ്ങള്, മറ്റ് മേഖലകളിലെ പ്രാതിനിധ്യം എന്നിവ കണക്കിലെടുത്താണ് പുരസ്കാരം. ക്ലിനിക്കല് എക്സലന്സ് പുരസ്കാരത്തിന് അര്ഹയായത് ലിന്സി പി ജെയാണ്. ഇരിങ്ങാലക്കുട ഗവണ്മെന്റ് ആശുപത്രിയിലെ സീനിയര് നഴ്സിങ് ഓഫീസറാണ് ലിന്സി. കേന്ദ്ര സര്ക്കാരിന്റെ ഫ്ലോറന്സ് നൈറ്റിംഗേല് അവാര്ഡ്, സംസ്ഥാന സര്ക്കാരിന്റെ മികച്ച നഴ്സിനുള്ള പുരസ്കാരം എന്നിവ നേടിയ ലിന്സി പി ജെ കേരളത്തിലെ ആദ്യ കൊവിഡ് രോഗിയെ ചികിത്സിച്ച സംഘത്തിലുണ്ടായിരുന്നു. പൊതുജന സേവനത്തിനുള്ള പുരസ്കാരത്തിന് അര്ഹയായത് അമ്ബിളി തങ്കപ്പനാണ്. മുള്ളൂര്ക്കര എസ്എച്ച്സിയിലെ ജൂനിയര് പബ്ലിക് ഹെല്ത്ത് നഴ്സാണ് അമ്ബിളി. കിടപ്പുരോഗികള്ക്കും ഡെങ്കിപ്പനി പ്രതിരോധത്തിനുമൊക്കെയായി ജനങ്ങള്ക്കിടയിലേക്ക് ഇറങ്ങിച്ചെന്ന വ്യക്തിയാണ് അമ്ബിളി തങ്കപ്പന്. അനുഭവ സമ്ബത്ത്, പൊതുജന സേവന മേഖലയിലെ പ്രവര്ത്തനങ്ങളിലെ മികവ് എന്നിവ പരിഗണിച്ചാണ് പുരസ്കാരം. മികച്ച നഴ്സിങ്ങ് സുപ്രണ്ടിനുള്ള പുരസ്കാരത്തിന് അര്ഹയായത് സുദര്ശ കെയാണ്. 50,000 രൂപയും പ്രശസ്തിപത്രവുമാണ് പുരസ്കാരം. അനുഭവ സമ്ബത്ത്, ഹെഡ് നഴ്സായുള്ള എക്സ്പീരിയന്സ്, സൂപ്രണ്ടായുള്ള അനുഭവ പരിചയം, മറ്റ് പുരസ്കാരങ്ങള്, സര്ട്ടിഫിക്കറ്റുകള് എന്നിവ പരിഗണിച്ചാണ് പുരസ്കാരം. സമഗ്ര സംഭാവനയ്ക്കുള്ള പുരസ്കാരം നേടിയത് ഗീത പിയാണ്. കോഴിക്കോട്ടെ കാത്ത് ലാബിന് സജ്ജമാക്കുന്നതിന് മുന്നില് നിന്ന് പ്രവര്ത്തിച്ചു. ഫ്ളോറന്സ് നൈറ്റിംഗേല് അവാര്ഡ്, കേരള സ്റ്റേറ്റ് ബെസ്റ്റ് നഴ്സിങ് അവാര്ഡ് എന്നിവ സ്വന്തമാക്കിയിട്ടുണ്ട്. സ്പെഷ്യല് ജൂറി അവാര്ഡ് നേടിയത് അന്നമ്മ സിയും ഷൈജ പിയുമാണ്. ഡോ. രാജീവ് സദാനന്ദന്, ഡോ. റോയ് കെ ജോര്ജ്ജ്, ഡോ. സെല്വ ടൈറ്റസ് ചാക്കോ, ഡോ. ലത, എം ജി ശോഭന, ഡോ. സലീന ഷാ, ഡോ. സോന പി.എസ് എന്നിവരടങ്ങിയ ജൂറിയാണ് പുരസ്കാര ജേതാക്കളെ തെരഞ്ഞെടുത്തത്.The post ഏഷ്യാനെറ്റ് ന്യൂസ് നഴ്സിംഗ് എക്സലന്സ് അവാര്ഡുകള് പ്രഖ്യാപിച്ചു first appeared on MalayalamExpressOnline.